
PARLAMENTUL ROMÂNIEI

CAMERA DEPUTAŢILOR
	


	Comisia pentru agricultură, silvicultură, industrie alimentară și servicii specifice
București, 29.06.2022
Nr. 4c-5/407/2022
	  Comisia pentru mediu 

  şi echilibru ecologic
București, 29.06.2022

  Nr. 4c-8/386/2022


 PLx. 356/2022
	
	
	


BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul comun asupra proiectului de Lege pentru modificarea şi completarea Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991, trimis cu adresa nr. PLx. 356/2022 din 14.06.2022, Camera Deputaţilor fiind Cameră decizională.    
În raport cu obiectul şi conţinutul său, proiectul de lege face parte din categoria legilor ordinare.   
	PREȘEDINTE,

Florin-Ionuț BARBU
 
	VICEPREŞEDINTE

                  FARAGO Petru

PLx. 356/2022
RAPORT COMUN
asupra proiectului de Lege pentru modificarea şi completarea Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru agricultură, silvicultură, industrie alimentară şi servicii specifice și Comisia pentru mediu şi echilibru ecologic au fost sesizate, spre dezbatere în fond, cu proiectul de Lege pentru modificarea şi completarea Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991. 
Senatul, în calitate de primă Cameră sesizată, a adoptat proiectul de Lege în ședința din 08 iunie 2022, în condițiile art.76 alin.(2) din Constituţia României republicată. 
Camera Deputaţilor este Cameră decizională, potrivit prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare.
Consiliul Economic și Social, a avizat favorabil proiectul de act normativ, conform avizului nr. 2155/12.04.2022.
Consiliul Legislativ a avizat favorabil proiectul de Lege, conform avizului nr. 475/29.04.2022.
Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.34/2013, în vederea utilizării pajiştilor aflate în domeniul public al comunelor, oraşelor, respectiv al municipiilor şi de către crescătorii de animale, persoane fizice sau juridice, care au animalele înscrise în Sistemul de Identificare şi Înregistrare a Ecvideelor - SIIE. 
În conformitate cu prevederile art.62 şi art.64 din Regulamentul Camerei Deputaţilor, republicat, cu modificările și completările ulterioare, membrii celor două comisii sesizate în fond au dezbătut proiectul de lege în ședință comună, în data de 28 iunie 2022.
La lucrările ședinței comune, deputații au fost prezenți conform listelor de prezență.
În urma examinării proiectului de Lege şi a opiniilor exprimate, membrii celor două comisii au hotărât, cu unanimitate de voturi, să propună plenului Camerei Deputaţilor adoptarea proiectului de Lege pentru modificarea şi completarea Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991 cu amendamentele admise, redate în anexa care face parte integrantă din prezentul raport comun. 
Proiectul de lege face parte din categoria legilor ordinare. 
	PREȘEDINTE
Florin-Ionuț BARBU

SECRETAR

Constantin Bîrcă
Consilier parlamentar,

Mihaela Stan
		VICEPREŞEDINTE

               FARAGO Petru
SECRETAR

Eugen Terente
Consilier parlamentar,

Alina Alexandriuc

			

	
	


 Anexa

AMENDAMENTE ADMISE  
 (PLx. 356/2022) 
	Nr. crt.
	Text 

OUG 34/2013


	Text adoptat de Senat


	Text propus de Comisii

(autorul amendamentului)
	Motivare



	1. 
	
	Titlul Legii

LEGE

pentru modificarea şi completarea Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991
	Nemodificat
	

	2. 
	
	Articol unic.- Ordonanţa de urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991, publicată în Monitorul Oficial al României, Partea I, nr.267 din 13 mai 2013, aprobată cu modificări și completări prin Legea nr.86/2014, cu modificările și completările ulterioare, se modifică și se completează după cum urmează:
	Articol unic.- Ordonanţa de urgenţă a Guvernului nr.34 din 23 aprilie 2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991, publicată în Monitorul Oficial al României, Partea I, nr.267 din 13 mai 2013, aprobată cu modificări și completări prin Legea nr.86/2014, cu modificările și completările ulterioare, se modifică și se completează după cum urmează:
	

	3. 
	Art. 2

d) utilizator de păşuni şi fâneţe:

„(i) crescător de animale, persoană fizică, având animalele înscrise în Registrul naţional al exploataţiilor (RNE)/crescător de animale, persoană juridică de drept public sau de drept privat, constituită conform prevederilor Legii nr. 287/2009 privind Codul civil, republicată, cu modificările ulterioare, având animale proprii sau ale fermierilor membri înscrise în RNE, care desfăşoară activităţi agricole specifice categoriei de folosinţă păşuni şi fâneţe, conform clasificării statistice a activităţilor economice în Uniunea Europeană pentru producţia vegetală şi animală, care deţine legal dreptul de folosinţă asupra suprafeţei agricole şi care valorifică păşunea prin păşunare cu efective de animale sau prin cosire cel puţin o dată pe an; sau”


	1. La articolul 2 litera d), punctul (i) se modifică și va avea următorul cuprins:

„(i) crescător de animale, persoană fizică, având animalele înscrise în Registrul naţional al exploataţiilor (RNE) și/sau în SIIE/crescător de animale, persoană juridică de drept public sau de drept privat, constituită conform prevederilor Legii nr. 287/2009 privind Codul civil, republicată, cu modificările ulterioare, având animale proprii sau ale fermierilor membri înscrise în RNE și/sau în SIIE, care desfăşoară activităţi agricole specifice categoriei de folosinţă păşuni şi fâneţe, conform clasificării statistice a activităţilor economice în Uniunea Europeană pentru producţia vegetală şi animală, care deţine legal dreptul de folosinţă asupra suprafeţei agricole şi care valorifică păşunea prin păşunare cu efective de animale sau prin cosire cel puţin o dată pe an; sau”
	1.  Nemodificat

	

	4. 
	
	2. La articolul 2, după litera g) se introduce o nouă literă, lit. h), cu următorul cuprins:

„h) Sistemul de Identificare și Înregistrare a Ecvideelor (SIIE) – colecția de date în format electronic realizată potrivit ordinului comun al ministrului agriculturii și dezvoltării rurale și al președintelui Autorității Sanitare Veterinare și pentru Siguranța Alimentelor pentru implementarea procesului de identificare și înregistrare a ecvideelor.”
	2. La articolul 2, după litera g) se introduce o nouă literă, lit. h), cu următorul cuprins:

„h) Sistemul de Identificare și Înregistrare a Ecvideelor (SIIE) – colecția de date în format electronic realizată potrivit Ordinului comun al ministrului agriculturii și dezvoltării rurale și al președintelui Autorității Naționale Sanitare Veterinare și pentru Siguranța Alimentelor nr. 248/79/2017, cu modificările și completările ulterioare, pentru implementarea procesului de identificare și înregistrare a ecvideelor.”
	

	5. 
	Art. 9

(1) Pentru punerea în valoare a pajiştilor aflate în domeniul public al comunelor, oraşelor, respectiv al municipiilor şi pentru folosirea eficientă a acestora, unităţile administrativ-teritoriale, prin primari, în conformitate cu hotărârile consiliilor locale, în baza cererilor crescătorilor de animale, persoane fizice sau juridice având animalele înscrise în RNE, încheie contracte de concesiune/închiriere, în condiţiile legii, pentru suprafeţele de pajişti disponibile, proporţional cu efectivele de animale deţinute în exploataţie, pe o perioadă cuprinsă între 7 şi 10 ani.

(2) Pentru punerea în valoare a pajiştilor aflate în domeniul privat al comunelor, oraşelor, respectiv al municipiilor şi pentru folosirea eficientă a acestora, unităţile administrativ-teritoriale, prin primari, în conformitate cu hotărârile consiliilor locale, în baza cererilor crescătorilor de animale, persoane fizice sau juridice având animalele înscrise în Registrul naţional al exploataţiilor, membri ai colectivităţii locale sau care au sediul social pe teritoriul localităţii respective, încheie contracte de închiriere prin atribuire directă, în condiţiile prevederilor Legii nr. 287/2009 privind Codul civil, republicată, cu modificările ulterioare, pentru suprafeţele de pajişti disponibile, proporţional cu efectivele de animale deţinute în exploataţie, pe o perioadă cuprinsă între 7 şi 10 ani. Suprafeţele de pajişti rămase nealocate se atribuie în condiţiile prevederilor alin. (1) crescătorilor de animale persoane fizice sau juridice având animalele înscrise în Registrul naţional al exploataţiilor.

........................................................................

(22) Asociațiile crescătorilor locali, persoanele juridice cu sediul social pe teritoriul localităţii respective care solicită încheierea de contracte de închiriere pentru pajiștile aflate în domeniul privat al comunelor, oraşelor, respectiv al municipiilor depun un tabel cu membrii asociației, crescătorii locali de animale având un număr de animalele înscrise în Registrul naţional al exploataţiilor care asigură încărcătura minimă, conform prevederilor art. 10 alin. (1).
	3. La articolul 9, alineatele (1), (2) și (22) se modifică și vor avea următorul cuprins:

„Art.9.- (1) Pentru punerea în valoare a pajiştilor aflate în domeniul public al comunelor, oraşelor, respectiv al municipiilor şi pentru folosirea eficientă a acestora, unităţile administrativ-teritoriale, prin primari, în conformitate cu hotărârile consiliilor locale, în baza cererilor crescătorilor de animale, persoane fizice sau juridice având animalele înscrise în RNE și/sau în SIIE, încheie contracte de concesiune/închiriere, în condiţiile legii, pentru suprafețele de pajişti disponibile, proporţional cu efectivele de animale deţinute în exploataţie, pe o perioadă cuprinsă între 7 şi 10 ani. 

(2) Pentru punerea în valoare a pajiştilor aflate în domeniul privat al comunelor, oraşelor, respectiv al municipiilor şi pentru folosirea eficientă a acestora, unităţile administrativ-teritoriale, prin primari, în conformitate cu hotărârile consiliilor locale, în baza cererilor crescătorilor de animale, persoane fizice sau juridice având animalele înscrise în Registrul naţional al exploataţiilor și/sau în SIIE, membri ai colectivităţii locale sau care au sediul social pe teritoriul localităţii respective, încheie contracte de închiriere prin atribuire directă, în condiţiile prevederilor Legii nr.287/2009, republicată, cu modificările ulterioare, pentru suprafeţele de pajişti disponibile, proporţional cu efectivele de animale deţinute în exploataţie, pe o perioadă cuprinsă între 7 şi 10 ani. Suprafeţele de pajişti rămase nealocate se atribuie în condiţiile prevederilor alin.(1) crescătorilor de animale persoane fizice sau juridice având animalele înscrise în Registrul naţional al exploataţiilor și/sau în SIIE.  

.......................................................................

(22) Asociațiile crescătorilor locali, persoanele juridice cu sediul social pe teritoriul localităţii respective care solicită încheierea de contracte de închiriere pentru pajiștile aflate în domeniul privat al comunelor, oraşelor, respectiv al municipiilor depun un tabel cu membrii asociației, crescătorii locali de animale având un număr de animalele înscrise în Registrul naţional al exploataţiilor și/sau în SIIE care asigură încărcătura minimă, conform prevederilor art. 10 alin. (1).”
	3. La articolul 9, alineatele (2) și (22) se modifică și vor avea următorul cuprins: 
(1) Nemodificat

(2) Pentru punerea în valoare a pajiştilor aflate în domeniul privat al comunelor, oraşelor, respectiv al municipiilor şi pentru folosirea eficientă a acestora, unităţile administrativ-teritoriale, prin primari, în conformitate cu hotărârile consiliilor locale, în baza cererilor crescătorilor de animale, persoane fizice sau juridice având animalele înscrise în RNE și/sau în SIIE, membri ai colectivităţii locale sau care au sediul social pe teritoriul localităţii respective, încheie contracte de închiriere prin atribuire directă, în condiţiile prevederilor Legii nr. 287/2009, republicată, cu modificările ulterioare, pentru suprafeţele de pajişti disponibile, proporţional cu efectivele de animale deţinute în exploataţie, pe o perioadă cuprinsă între 7 şi 10 ani. Suprafeţele de pajişti rămase nealocate se atribuie în condiţiile prevederilor alin. (1) crescătorilor de animale persoane fizice sau juridice având animalele înscrise în RNE și/sau în SIIE.  

.......................................................................

(22) Asociațiile crescătorilor locali, persoanele juridice cu sediul social pe teritoriul localităţii respective care solicită încheierea de contracte de închiriere pentru pajiștile aflate în domeniul privat al comunelor, oraşelor, respectiv al municipiilor depun un tabel cu membrii asociației, crescătorii locali de animale având un număr de animale înscrise în RNE și/sau în SIIE care asigură încărcătura minimă, conform prevederilor art. 10 alin. (1).

Autorul amendamentului:

Comisia pentru agricultură
	Pentru corectitudinea exprimării 

	6. 
	Art. 10

„(1) În vederea accesării fondurilor europene aferente plăţilor pe suprafaţă, utilizatorii de pajişti, persoane fizice şi juridice, în calitate de proprietari şi/sau deţinători legali ai dreptului de utilizare a terenului, au obligaţia ca anual să asigure încărcătura minimă de 0,3 UVM/ha, în oricare din zilele perioadei de păşunat, ori cosirea cel puţin o dată pe an a vegetaţiei. Începând cu 1 ianuarie 2023 este obligatorie aplicarea amenajamentului pastoral.

(2) În cazul proprietarilor de animale membri ai colectivităţii locale sau care au sediul exploataţiei pe teritoriul localităţii respective şi sunt membri ai unei asociaţii constituite în condiţiile Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare, şi exploatează în comun o suprafaţă de pajişti, contractul de închiriere/concesionare se încheie cu asociaţia, în baza unui centralizator care cuprinde acordul, datele de identificare, numărul de animale şi suprafaţa care revine pe fiecare membru al asociaţiei.”
	4. Articolul 10 se modifică și va avea următorul cuprins:

„Art. 10. - (1) În vederea accesării fondurilor europene aferente plăţilor pe suprafaţă, utilizatorii de pajişti, persoane fizice şi juridice, deţinători legali ai dreptului de utilizare a terenului, au obligaţia ca anual să asigure încărcătura minimă de 0,3 UVM/ha, în perioada de păşunat. Începând cu 1 ianuarie 2023 este obligatorie aplicarea amenajamentului pastoral.

(2) În vederea accesării fondurilor europene aferente plăților pe suprafață, utilizatorii de pajiști, persoane fizice și juridice, în calitate de proprietari ai acestora, au obligația să asigure cosirea cel puțin o dată pe an a vegetației, fără a avea obligația asigurării încărcăturii minime de animale.

(3) În cazul proprietarilor de animale membri ai colectivităţii locale sau care au sediul exploataţiei pe teritoriul localităţii respective şi sunt membri ai unei asociaţii constituite în condiţiile Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr.246/2005, cu modificările şi completările ulterioare, şi exploatează în comun o suprafaţă de pajişti, contractul de închiriere/concesionare se încheie cu asociaţia, în baza unui centralizator care cuprinde acordul, datele de identificare, numărul de animale şi suprafaţa care revine pe fiecare membru al asociaţiei.”
	4. Articolul 10 se modifică și va avea următorul cuprins:
Art. 10. - (1) În vederea accesării fondurilor europene aferente plăţilor pe suprafaţă, utilizatorii de pajişti, persoane fizice şi juridice, în calitate de proprietari şi/sau deţinători legali ai dreptului de utilizare a terenului, au obligaţia ca anual să asigure încărcătura minimă de 0,3 UVM/ha în perioada de păşunat. Începând cu 1 ianuarie 2024 este obligatorie aplicarea amenajamentului pastoral.

(2) Nemodificat

(3)  Nemodificat

Autorii amendamentului, deputați UDMR:

Magyar Loránd-Bálint
Faragó Petru
	Se impune prelungirea termenului-limită de realizare a amenajamentelor pastorale până la 1 ianuarie 2024.

	7. 
	Art.12

(2) Pajiştile prevăzute la alin. (1) pot fi utilizate numai de către crescătorii de animale, persoane fizice/juridice având animalele înscrise în RNE, care îndeplinesc condiţiile prevăzute la art. 9 alin. (6).
	5. La articolul 12, alineatul (2) se modifică și va avea următorul cuprins:

„(2) Pajiştile prevăzute la alin. (1) pot fi utilizate numai de către crescătorii de animale, persoane fizice/juridice având animalele înscrise în RNE și/sau în SIIE, care îndeplinesc condiţiile prevăzute la art. 9 alin. (6).”
	5. Nemodificat

